Oficialusis leidinys L 089 , 01/04/1999 p. 0023 - 0025



Komisijos reglamentas (EB) Nr. 701/1999 1999 m. kovo 31 d. dėl tam tikrų prekių klasifikavimo Kombinuotojoje nomenklatūroje EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistikos nomenklatūros bei dėl Bendrojo muitų tarifo [1] su paskutiniais pakeitimais, padarytais Komisijos reglamentu (EB) Nr. 2261/98 [2], ypač į jo 9 straipsnį, kadangi, siekiant užtikrinti, kad minėto reglamento priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu; kadangi Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės taip pat taikomos bet kuriai kitai specialiomis Bendrijos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius; kadangi laikantis minėtų bendrųjų taisyklių šio reglamento priede pateiktos lentelės 1 skiltyje aprašytos prekės turi būti klasifikuojamos priskiriant KN kodus, nurodytus 2 skiltyje, remiantis 3 skiltyje išdėstytais motyvais; kadangi pripažįstama, kad, remiantis Tarybos reglamento (EEB) Nr. 2913/92, nustatančio Bendrijos muitinės kodeksą [3], 12 straipsnio 6 dalies nuostatomis, valstybių narių muitinių išduotos privalomosios tarifinės informacijos dėl prekių klasifikavimo Kombinuotojoje nomenklatūroje, kuri neatitinka šiuo reglamentu nustatytų teisių, turėtojas gali dar tris mėnesius ja remtis; kadangi šiame reglamente numatytos priemonės atitinka Muitinės kodekso komiteto Tarifų ir statistikos nomenklatūros skyriaus nuomonę, PRIĖMĖ ŠĮ REGLAMENTĄ: 1 straipsnis Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant minėtos lentelės 2 skiltyje nurodytus KN kodus. 2 straipsnis Remiantis Reglamento (EEB) Nr. 2913/92 12 straipsnio 6 dalies nuostatomis, valstybių narių muitinių išduota privalomąja tarifine informacija, kuri neatitinka šiuo reglamentu nustatytų teisių, dar galima remtis tris mėnesius. 3 straipsnis Šis reglamentas įsigalioja dvidešimt pirmą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1999 m. kovo 31 d. Komisijos vardu Mario Monti Komisijos narys [1] OL L 256, 1987 9 7, p. 1. [2] OL L 292, 1998 10 30, p. 1. [3] OL L 302, 1992 10 19, p. 1. -------------------------------------------------- PRIEDAS Prekių aprašymas | Klasifikavimas (KN) kodas | Motyvai | (1) | (2) | (3) | 1.Elektroninis mazgas, vadinamas skambučių procesoriaus bloku, sudarytas iš spausdintinės plokštės su procesoriumi, atminties moduliais ir kitomis elektroninėmis sudedamosiomis dalimis. Mazgas taip pat turi priekinį skydelį su mygtukais ir skystųjų kristalų displėjumi. Šie mazgai naudojami kaip pagrindiniai moduliai automatinėse telefono ryšio stočių sistemose, todėl turi specialiai tam skirtas kištukines jungtis ir pritaikytas sudedamąsias dalis (ASIC) su specialia programine įranga. | 85179082 | Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, XVI skyriaus 2 pastabos b dalimi bei KN kodus 8517, 851790 ir 85179082 atitinkančiais prekių aprašymais. Nors procesorius yra laisvai programuojamas (84 skirsnio 5 pastabos A dalis), bet mazgas dėl specifinių sudedamųjų dalių, jungčių ir priekinio skydelio laikytinas automatinės telefono ryšio stoties sistemos dalimi, o ne 8471 pozicijoje klasifikuojama automatinio duomenų apdorojimo mašina (84 skirsnio 5 pastabos E dalis). | 2.Elektroninis mazgas, vadinamas centrinio sistemos mazgo ir tinklo sąsajos bloku, sudarytas iš spausdintinės plokštės su elektroninėmis sudedamosiomis dalimis. Mazgas taip pat turi priekinį skydelį su mygtukais ir skystųjų kristalų displėjumi. Šie mazgai naudojami kaip sąsajos tarp skambučių procesoriaus blokų ir tinklo kortų automatinėse telefono ryšio stočių sistemose, todėl turi specialiai tam skirtas kištukines jungtis ir pritaikytas sudedamąsias dalis (ASIC) su specialia programine įranga. | 85179082 | Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, XVI skyriaus 2 pastabos b dalimi bei KN kodus 8517, 851790 ir 85179082 atitinkančiais prekių aprašymais. Mazgas laikytinas automatinės telefono ryšio stoties sistemos dalimi, o ne 8473 pozicijoje klasifikuojamu gaminiu, nes turi specifines sudedamąsias dalis, jungtis ir priekinį skydelį. | 3.Elektroninis mazgas, vadinamas įvesties ir išvesties procesoriumi, kurį sudaro dvi tarpusavyje sujungtos spausdintinės plokštės su procesoriumi, laisvosios kreipties atmintinėmis (RAM), programuojamąja, ultravioletiniais spinduliais trinama pastoviąja atmintine (EPROM) ir kitomis elektroninėmis sudedamosiomis dalimis. Mazgas taip pat turi priekinį skydelį su mygtukais ir skystųjų kristalų displėjumi. Šie mazgai naudojami kaip sąsajos tarp automatinių telefono ryšio stočių sistemų specialiųjų jungčių ir standartinių SCSI/RS232/IEEE sąsajų, todėl turi specialiai tam skirtas kištukines jungtis ir pritaikytas sudedamąsias dalis (ASIC) su specialia programine įranga. Be to, mazgas turi lanksčiųjų diskelių kaupiklį ir diskinį kaupiklį. | 85179082 | Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, XVI skyriaus 2 pastabos b dalimi bei KN kodus 8517, 851790 ir 85179082 atitinkančiais prekių aprašymais. Mazgas laikytinas automatinės telefono ryšio stoties sistemos dalimi, o ne 8473 pozicijoje klasifikuojamu gaminiu, nes turi specifines sudedamąsias dalis, jungtis ir priekinį skydelį. | 4.Palydovinis imtuvas, kuris priima užkoduotus skaitmeninius MPEG formato palydovinės televizijos signalus (vaizdą ir garsą) ir konvertuoja juos į analoginius signalus, kuriuos tinkamu būdu perduoda į prijungtą priėmimui televizijos imtuvą, vaizdo monitorių arba duomenų monitorių.Aparatą sudaro:950-2050 MHz imtuvinis vaizdo derintuvas (tiuneris),MPEG signalų išplėtimo ir atkodavimo į analoginius vaizdo signalus bei konvertuotų signalų perdavimo blokas,priekinis skydelis su valdymo mygtukų ir skaitmenų klaviatūra bei skystųjų kristalų displėjumi. | 85281293 | Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, XVI skyriaus 3 pastaba bei KN kodus 8528, 852812 ir 85281293 atitinkančiais prekių aprašymais. Televizijos signalų priėmimas laikytinas pagrindine gaminio funkcija. | 5.Integruotas imtuvas-dekoderis (adresuojamas keitiklis), galintis per kabelinį tinklą priimti ir atkoduoti užkoduotus signalus bei juos konvertuoti į radijo dažnio (RD) signalus.Jį sudaro imtuvinis vaizdo derintuvas (tiuneris), filtrai, moduliatoriai, garso ir vaizdo procesorius, mikroprocesorius su atmintimi, FM imtuvas, atgalinio kanalo siųstuvas ir kortelės su elektroniniu integriniu grandynu skaitytuvas. Jis taip pat turi valdymo mygtukų ir skaitmenų klaviatūrą bei nuotolinio valdymo pultelį kanalams perjungti.Šis įrenginys taip pat atlieka valdymo ir ryšio funkcijas, t. y. juo naudojantis galima atsisiųsti sąskaitų duomenis, pirkti bilietus, balsuoti ir pan. Aparatas atkoduoja tik atitinkamus abonentui skirtus užkoduotus signalus. | 85281293 | Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, XVI skyriaus 3 pastaba bei KN kodus 8528, 852812 ir 85281293 atitinkančiais prekių aprašymais. Televizijos signalų priėmimas laikytinas pagrindine gaminio funkcija. | --------------------------------------------------